**ROMANIA**

**JUDETUL NEAMT**

**PRIMARIA COMUNEI ION CREANGA**

**Nr. 16.073 din 18.12.2024**

**PROCES – VERBAL**

**Încheiat astăzi 18.12.2024**  în cadrul ședinței ordinare a Consiliului Local al comunei Ion Creangă, care se ține în sala de ședință din clădirea Primăria comunei Ion Creangă si care a fost convocată prin dispoziția primarului nr. 334 din 12.12.2024, pentru ora 15:00.

La lucrările sedinței participă domnul Primar, Dumitru – Dorin Tabacariu, doamna secretar general Mihaela Niță.

Convocarea consiliului local s-a realizat în scris și telefonic, prin intermediul compartimentului de specialitate al primarului comunei, în invitația la ședință precizând data, ora și locul desfășurării acesteia*.* Materialele înscrise pe proiectul ordinii de zi a ședinței sunt puse la dispoziția consilierilor locali pe suport electronic la adresele de corespondență create în acest sens și după caz, pe suport de hârtie la sediul Primariei Ion Creanga.

În urma apelului nominal făcut, la ședință, participă efectiv 15 consilieri locali, din totalul de 15 consilieri in functie.

**Domnul Primar** prezintă invitația la ședință și dă cuvântul domnului președinte de ședință, consilier Aiacoboaei Vasile , care declară deschisă sedința ordinară de astazi 18.12.2024, ora 15:00.

Înainte de începerea ședinței domnul Primar își retrage de pe ordinea de zi : ,, *Proiectul de hotarare nr. 87 din 14.11.2024 privind alegerea viceprimarului comunei Ion Creangă, județul Neamț*,,

**Domnul presedinte de sedință dă citire proiectului ordinei de zi :**

1.**Aprobarea *Procesului verbal al ședinței*** anterioare ;

**3. Proiect de hotarare nr. 88 din 15.11.2024** privind indexarea cu rata inflației în procent de 10,4% a impozitelor și taxelor locale pentru anul fiscal 2025 , conform Legii nr. 227/ 2015 privind Codul Fiscal - initiator Tabacariu Dumitru- Dorin – Primarul Comunei Ion Creangă,

4. Intrebari si interpelari .

IN PLUS LA ORDINEA DE ZI :

**1. Proiect de hotarare nr. 89 din 29.11.2024** privind repartizarea de sume bănești din bugetul local 2024, către unități de cult religios din Comuna Ion Creangă , județul Neamț - initiator Tabacariu Dumitru- Dorin – Primarul Comunei Ion Creangă,

**2. Proiect de hotarare nr. 90 din 11.12.2024** privind rectificarea bugetului local al Comunei Ion Creangă, Judetul Neamt- initiator Tabacariu Dumitru- Dorin – Primarul Comunei Ion Creangă,

Se supune la vot ordinea de zi, mai puțin : *Proiectul de hotarare nr. 87 din 14.11.2024 privind alegerea viceprimarului comunei Ion Creangă, județul Neamț - initiator Tabacariu Dumitru- Dorin – Primarul Comunei Ion Creangă, retras de pe ordinea de zi de către inițiator*, se aprobă în unanimitate de voturi, cu 15 voturi „pentru” din totalul de 15 consilieri prezenți.

**Domnul consilier Huci Bogdan**, dacă vă retrageți d-l Primar proiectul de hotărâre , voi iniția cu un grup de 5 consilieri locali , pentru următoarea ședință , un proiect de hotărâre privind alegerea viceprimarului.

**In continuare se trece la punctul unu al ordinei de zi:Aprobarea Procesului verbal al ședinței anterioare**. Vă consult, dacă sunt discuții pe marginea procesului verbal. Nu sunt. Se supune la vot si procesul verbal a fost aprobat in unanimitate de voturi.

**In continuare se trece la punctul trei al ordinei de zi*:* Proiect de hotarare nr. 88 din 15.11.2024 privind indexarea cu rata inflației în procent de 10,4% a impozitelor și taxelor locale pentru anul fiscal 2025 , conform Legii nr. 227/ 2015 privind Codul Fiscal** - initiator Tabacariu Dumitru- Dorin.

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura , activități economico-financiare , buget –finante , administrarea serviciilor publice furnizate ;

C 2 = Comisia pentru activitati social-culturale,culte, învățământ, sănătate si activitati sportive , urbanism și amenajarea teritoriului , munca , familie si protectie socială, protectia mediului , turism

C 3 = Comisia juridica si de disciplină, de apărare a ordinii și linistei publice si a drepturilor cetatenilor.

Se întreabă dacă dorește cineva să discute.

**Domnul** consilier Huci Bogdan întreabă dacă este vorba despre indexarea impusă la nivel național.

**Domnul Primar** spune că indexarea este cu rata inflație de 10,4% statistică la nivel de an 2023. Marja de indexare poate fi mai mare de 10,4% dar nu mai mică, dar s-a hotărât aplicarea minimului posibil.

Se întreabă dacă mai dorește cineva să discute. Nu mai doreste nimeni sa discute.

Se supune la vot proiectul de hotărâreprivind indexarea cu rata inflației în procent de 10,4% a impozitelor și taxelor locale pentru anul fiscal 2025, conform Legii nr. 227/ 2015 privind Codul Fiscal, se aprobă cu 15 voturi „pentru„ din totalul de 15 consilieri prezenti.

**In continuare se trece la urmatorul proiect de hotarare din ordinea de zi : Proiect de hotarare nr. 89 din 29.11.2024 privind repartizarea de sume bănești din bugetul local 2024, către unități de cult religios din Comuna Ion Creangă , județul Neamț** -initiator Tabacariu Dumitru- Dorin.

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura , activități economico-financiare , buget –finante , administrarea serviciilor publice furnizate ;

C 2 = Comisia pentru activitati social-culturale,culte, învățământ, sănătate si activitati sportive , urbanism și amenajarea teritoriului , munca , familie si protectie socială, protectia mediului , turism

C 3 = Comisia juridica si de disciplină, de apărare a ordinii și linistei publice si a drepturilor cetatenilor.

Se întreabă dacă dorește cineva să discute.

**Domnul Primar** spune că toate parohiile care au solicitat sprijin financiar au adus și documente justificative.

**Domnul consilier Huci Bogdan** spune că sunt ceva probleme la devize la succesiunea documentelor.

**Domnul consilier Podaru Gheorghe** spune că a vizualizat documentele justificative și a observat că nu există aceeași cadență la fiecare biserică, s-au depus după cum a vrut fiecare, care a depus o ofertă, alta a depus o factură, întrebarea este atunci când sunt solicitați bani de la finanțator, care este setul de documente ce se depun și astfel se va putea realiza o paralelă vizavi, de ceea ce trebuie solicitat de la biserici. Factură este doar de la biserica Ion Creangă și Muncelu.

**Domnul Primar** spune că este dosar cu toate documentele ce se află în spatele solicitărilor.

**Doamna secretar general** spune că toate materialele au fost trimise și domnilor consilieri.

**Domnul Primar** spune că au fudamentat solicitările cu documente.

**Domnul consilier Podaru Gheorghe** spune că el personal nu are nici o problemă cu bisericile, este de acord cu finanțarea bisericilor dar revine asupra procedurii de acordare, astfel încât să fie cât se poate de transparent.

**Domnul Primar** spune că sumele pe care C.L le poate da, reprezintă o mică parte din ceea ce au nevoie, se dau bani atât cât se pot da.

**Domnul consilier Podaru Gheorghe** exemplifică factura de la biserica Ion Creangă unde 495 mp structura a costat 43.430 lei, tabla 62.960 lei iese undeva la 126 lei/ mp în condițiile în care eu personal am realizat acoperirea casei cu o tablă mai calitativă decât cea pusă la biserică și a plătit undeva la 70 lei/ mp. Prețul tablei la biserică de pus este 40 lei/ mp. Manopera la structură este de 40 mii lei, manopera la învelitoare 50 lei /mp în condițiile în care piața este undeva la 12 lei, adică de 4 ori mai mult decât ceea ce se găsește în piață. Din acest motiv trebuie justificate solicitările cu facturi și devize de lucrări.

**Domnul Primar** spune că nu ma pricep la construcții și devize, dacă se dorește aprobarea proiectului să se aprobe, dacă nu se dorește, să nu se aprobe.

**Domnul consilier Podaru Gheorghe** spune că se dorește o procedură stabilită clar, astfel încât să existe o imagine clară pe baza căreia să se emită o părere obiectivă.

**Domnul Primar** spune că se pot face câte proceduri se doresc, bisericile nu construiesct cu banii de la C.L, au bugetele lor, sponsorizări, de la enoriași.

**Domnul consilier Huci Bogdan** spune că lucrările sunt în diferite stadii de executare. Ideal ar fi ca fiecare solicitare să fie realizată pentru obiective clar stabilite, nu să fie puși la comun și cheltuiți după cum consideră. De exemplu prin CL se asigură, tâmplăria, sau învelitoare sau tencuială.... Când fac solicitările de sume către C.L ar trebui verificate costurile.

**Domnul Primar** , vor justifica pentru fiecare factura , fiecare leu cheltuit din cei primiți din partea C.L.

**Domnul consilie Podaru Gheorghe** spune că nu hotărește fiecare cât vrea , tocmai din acest motiv este necesară o procedură de evaluare oferte , astfel încât atunci când ca și consilier local când sunt de acord cu o parte din devizul de lucrare să se știe și prețurile.

**Domnul Primar** spune că pot fi chemați și preoți la ședință pentru a prezenta justificări.

**Domnul consilier Huci Bogdan** spune că părintele de Stejaru a prezentat justificări corecte, exemplu gard 30 mii lei. La celelalte biserici sunt devize după data ultimei ședințe.

**Domnul Primar** spune că la Muncelu se știe că se face o izolație la trapeza pe care au pictat-o astă vară.

**Domnul consilier Podaru Gheorghe** spune că prin aparatul de specialitate al primărie, ar trebui să pună în operă o procedură bineînțeles aprobat de consilierii locali. Domnul Primar dumneavoastra când mergeți la minister să obțineti o finanțare , depuneti o documentatie ca să obțineti finanțarea?

**Domnul Primar** spsune că nu este același lucru, pentru biserici nu se asigură finanțarea întregului proiect, doar o mică parte.

**Domnul consilier Huci Bogdan** spune că pentru fiecare cheltuială aprobată pentru biserici trebuie să se cunoască obiectivul și valoarea investiției. Spre exemplue biserica din Ion Creangă dacă dorește 50 mii lei să se știe pe ce se cheltuiesc acei bani.

**Domnul Primar** spune că edificiul de la Ion Creangă este unul dintre cele mai mari din zonă, și va fi un obiectiv important pentru comunitate.

**Domnul consilier Huci Bogdan** spune că interesul C.L este de a știi exact ce parte din proiect va fi finanțată.

**Domnul Primar** spune că fără, sau cu sau sprijinul C.L, edificiul se va construi. Ajutorul C.L nu face decât să dea un mic avans și nu exclude nimeni posibilitatea realizării unei comisii care să verifice datele tehnice și rezultatul final finanțat.

**Domnul consilier Podaru Gheorghe** spune că din punctul lui de vedere la biserici ar trebui să se dea câte 200 mii lei anual.

**Doamna secretar general** spune că în spatele acestor investiții stau proiecte tehnice, autorizații și avize de la structurile abilitate, avizate de protoerie. Proiectele au perioadă de finalizare mai mulți ani și probabil ce au solicitat acum ca și sprijin sunt sume necesare finalizării anumitor segmente din proiect.

**Domnul consilier Aiacoboaei Vasile** spune ca a discutat cu cineva pe marginea proiectului de la Izvoru, sau Stejaru, și i-a comunicat că prețul de beton este foarte mare.

**Domnul consilier Huci Bogdan** propune sprijinirea bisericii de la Stejaru pe baza documentelor. Din cei 155 mii lei, 34 mii lei să meargă la Stejaru, fix pentru gard și fix pentru datorie.

**Domnul consilier Constantin Vasile,**  spune că la biserica Recea este nevoie de doar 5 mii lei pentru o ușă.

**Domnul Primar** spune că de ce nu și la Izvoru și la Averești unde există un proiect, un deviz. Deasemeni Ion Creangă are achiziția făcută și neachitată.

**Doamna consilier Cănărău Gabriela** dorește să întrebe doar pe ce bază a fost inițiată lucrarea de la Ion Creangă.

**Domnul Primar** spune că parohiile sunt obligate ca în termen de 90 zile să facă justificarea sumelor alocate din B.L al comunei. Este în puterea C.L să verifice justificările , se poate stabili o comisie care să verifice, nu este nimeni împotriva acestui lucru.

**Domnul consilier Podaru Gheorghe** spune că este de acord cu ce spune și domnul Primar și cu ce spune și doamna secretar dar atunci când se cer bani pentru o bucățică de lucrare, cei care fac solicitarea să vină cu un set de documente stabilit de către C.L, prin prisma acestor documente consilierii locali pot avea o imagine mai clară și pot trage concluzii obiective cu privire la felul în care se cheltuie banul public.

**Domnul Primar** spune că biserica are un consiliu de administrație, nu fac preoții ce vor ei.

**Domnul consilier Podaru Gheorghe**, spune că dacă peste 10 ani vine un control și îl întreabă , trebuie să aibă justificare.

**Domnul Primar** spune că prima dată este întrebat el primul și contabilul care avizează documentele. La Izvoru și Averești lucrările nu sunt începute, sunt în faza de proiectare dar doresc să achiziționeze niște materiale pentru ca la primăvară să se apuce de treabă.

**Domnul consilier Podaru Gheorghe** întreabă de ce la el costa tabla 1 leu și la biserică 4 lei.

**Domnul Primar** spune că devizele includ lucrările la mp, adică de jos până sus, nu știe el să justifice de ce este acest preț.

**Domnul consilier Huci Ion** spune că una este pretul în acte si altul este pretul cu care plătește , devizele sunt umflate, ca și la gardul de la Stejaru, gardul de la Centrul Medical.

**Domnul consilier Huci Bogdan** spune că la gardul de la Centru medical s-a venit cu soluție și gardul a fost realizat cu 30 mii lei ca în deviz, plasă bordurată în spate și panouri metalice în lateral și cu temelie. Din punctul lui de vedere i se pare clar, biserica de la Stejaru , gard 30 mii lei, ok, nu un proiect de 400 mii lei pentru care C.L să verse banii. S-a spus clar că trebuie o procedură pentru că și Curtea de Conturi solicită concret.

**Doamna consilier Cănărău Gabriela** , nu putem închide ochii la nesfârșit, sunt promisiuni de astă vară.

**Domnul Primar** in termen de 90 zile preoții trebuie să justifice ce fac cu acești bani, stabiliți o comisie si mergeți si verificati , cheltuirea banilor alocați.

**Domnul consilier Huci Bogdan** propune votarea pentru fiecare biserică în parte.

**Domnul Primar** spune că ar trebui votat așa cum este și realizarea de verificări de către o comisie.

**Doamna consilier Cănărău Gabriela** întreabă de ce nu se dorește aprobarea așa cum solicită domnul consilier Huci Bogdan.

**Domnul consilier Huci Bogdan** spune că de ex. la Recea este 10 mii lei o ușă, e clar, se alocă 10 mii lei.

**Domnul consilier Podaru Gheorghe** spune că acolo este o ofertă clară pe care el ca și consilier local o înțelege și o consideră ok.

**Domnul Primar** spune că la Stejaru, Ion Creangă au niște datorii pe care trebuie să le acopere. Dacă se aprobă proiectul există libertatea de controlare a sumelor cheltuite.

**Domnul consilier Huci Bogdan** insistă ca acum să se dea bani la bisericile unde sunt clare solicitările, este clar pentru biserica Stejaru 30 mii lei , Curtea de conturi va cere o procedura in SCIM si in Scoli este. A-ti luat banii de la investitii si –i dati cuiva care nu ne aduce noua claritate iar pentru o parte care au vrut bani, aduc devize la 30 decembrie.

**Domnul Primar** spune că la Izvoru și Averești sunt necesari bani pentru demararea lucrărilor la două case mortuare. Le pot fi alocați acești bani și ulterior verificată utilizarea lor pe baza documentelro justificative .

**Domnul consilier Huci Bogdan** spune că domnul președinte de ședință decide modul de aprobare al proiectului.

**Domnul primar** spune că trebuie adoptat așa cum este și verificate cheltuielile.

**Domnul consilier Podaru Gheorghe** întreabă unde este justificarea lui pentru a știi să voteze obiectiv.

**Domnul primar** spune că este o chestie de voință, dacă se dorește ajutarea lor nu se ajută bisericile .

**Domnul consilier Huci Bogdan** spune domnului președinte să supună la vot proiectul cu votarea în parte pentru fiecare biserică.

**Domnul Primar** întreabă pe doamna secretar general, cum spune legea.

**Doamna secretar** spune că inițiatorul proiectului trebuie să fie de acord cu amendamentul propus de domnii consilieri.

**Domnul consilier Huci Bogdan** solicită consemnarea faptului că inițiatorul nu este de acord cu amendamentul de a fi votat aplicat, pentru votarea acordarii sumelor ptr fiecare biserica in parte.

**Domnul primar** spune că nu-și retrage proiectul vrea dor să fie votat în forma inițiată .

**Domnul consilier Huci Bogdan** spune că în acest caz vor face ei proiect pentru data viitoare, au materialele din care vor selecta ce au nevoie.

Se întreabă dacă mai dorește cineva să discute. Nu mai doreste nimeni sa discute.

Se supune la vot proiectul de hotărâreprivind repartizarea de sume bănești din bugetul local 2024, către unități de cult religios din Comuna Ion Creangă , județul Neamț , voturi ,, pentru ,, 7 ( Constantin Vasile, Ulianu Liviu – Mihai , Mancaș Ion , Crisanov Nicolaie , Irimia Gheorghe , Nemțeanu Nicolae , Niță Liviu) si 8 voturi ,, abțineri,, ( Aiacoboaei Vasile, Cănărău Gabriela, Chelaru Constantin, David Constantin, Huci Bogdan- Vasile , Huci Ion, Leonte Bogdan, Podaru Gheorghe ) , proiectul nu a fost adoptat.

**Se trece la urmatorul proiect de hotarare al ordinei de zi : Proiect de hotarare nr. 90 din 11.12.2024 privind rectificarea bugetului local al Comunei Ion Creangă, Judetul Neamt**- initiator Tabacariu Dumitru- Dorin .

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1= Comisia pentru agricultura, activități economico-financiare, buget –finante, administrarea serviciilor publice furnizate;

C 2 = Comisia pentru activitati social-culturale, culte, învățământ, sănătate si activitati sportive, urbanism și amenajarea teritoriului , munca , familie si protectie socială, protectia mediului, turism.

C 3 = Comisia juridica si de disciplină, de apărare a ordinii și linistei publice si a drepturilor cetatenilor.

Se întreabă dacă dorește cineva să discute. Nu doreste nimeni sa discute.

Se întreabă dacă mai dorește cineva să discute. Nu mai doreste nimeni sa discute.

Se supune la vot proiectul de hotărâreprivind rectificarea bugetului local al Comunei Ion Creangă, Judetul Neamt se aprobă cu 15 voturi „pentru„ din totalul de 15 consilieri prezenti.

**Se trece la ultimul punct al ordinei de zi : Intrebari si interpelari:**

Se înscriu pentru a lua cuvântul:

**Huci Bogdan,**

**David Constantin,**

**Aiacoboaei Vasile,**

**Domnul Huci Bogdan** spune că este o problemă pe strada Cotunei de cărat balastru.

**Domnul Primar** spune că știe problema, încearcă rezolvarea ei mâine.

**Domnul Chelaru Constantin** solicită o mașină de balast pe strada care duce la Pompe.

**Domnul Huci Ion** in capatul strazi M. Eminescu unde se sapă ptr gaz trebuie pusa piatra peste tuburi

**Domnul Primar** spune că se așteaptă autorizația de la SGA pentru exploatarea balastrului pentru a se balasta toate străzile.

**Domnul Huci Bogdan** spune că pe strada Liliacului , s-a tras gazul până aproape de el și ar trebui să se vină și din partea cealaltă.

**Domnul Primar** spune că pe străzile Mihai Eminescu și Ion Creangă se vor începe lucrările din ianuarie plus strada Fdt. Bisericii

**Domnul consilier Huci Bogdan** spune că mai este șanțul de pe strada Ion Creangă si Liliacului apa a rămas în stradă, trebuie rezolvat cu santurile , sunt colmatate .

**Domnul Primar** spune că la venirea societatii Danlin, în primăvară se vor termina lucrările.

**Domnul consilier Huci Bogdan** spune că trebuie săpat cu buldo canalul care duce în pârâul Țiganca.

**Domnul Primar** spune că știe dar este nevoie de o vreme mai înghețată sau să se mai usuce pentru a nu face pagube cu buldo prin grădinile oamenilor.

**Domnul David Constantin** lucrările de racord la gaz , se realizează prost, pe strada lui șanțul nu se mai reface , cam la fel stă treaba și pe strada Cotunei cu asfaltul , îi arată domnului primar o fotografie

**Domnul Primar** spune că sunt obligați să refacă.

**Doamna consilier Cănărău Gabriela** spune că aceeași situație este și pe strada Cezar Petrescu la Stejaru, am primit mai multe poze cum drumul este la fel deteriora.

**Domnul consilier Aiacoboaei Vasile** , aceeași problemă în Izvoru pe strada Păcii și str Unirii unde s-a realizat lucrarea la gaz si au lăsat asa fără să betoneze au pus pământ .Mai adaugă faptul că pe strada Păcii șanțurile colmatate gunoaiele doau afară din șanț , trebuie curatate.

**Domnul Primar** spune că la lucrările de gaz și canal, executanții sunt obligați să refacă ceea ce strică, drumuri , șanțuri.

**Domnul Primar** lansează invitația către domnii consilieri ca pe 31.12.2024 să participe la festivitățile care sunt organizate de Anul Nou – Festivalul de datini si obiceiuri strîmoșești..

Se întreabă dacă mai dorește cineva să discute. Nu mai doreste nimeni sa discute.

Domnul președinte de sedintă, declară închise lucrările de astăzi ale ședinței.

Drept pentru care s-a incheiat prezentul proces-verbal.

**PREŞEDINTE DE ŞEDINTA INTOCMIT**

**CONSILIER LOCAL SECRETAR GENERAL**

**Vasile AIACOBOAEI Mihaela NIȚĂ**